สหภาพแรงงานธนาคารกรุงเทพประท้วงโบนัสไม่สอดคล้องกับผลกำไร
ตัวแทนสหภาพฯ ร้องแบงก์มีผลกำไรมหาศาลโบนัสต้องเท่าเทียมกับองค์กรอื่นๆ ขอปรับเงินเดือนพนักงานในทุกแผนกอย่างเท่าเทียมกันด้านผู้บริหาร ยันดูแลพนักงานด้วยความเท่าเทียมและเป็นมาตรฐานเดียวกับธนาคารอื่น 21 ธ.ค. 55 - รายงานว่า เมื่อเวลา 11.00 น. กลุ่มสหภาพแรงงานธนาคารกรุงเทพจำนวน 20-30 คน ได้เดินทางมายื่นข้อเรียกร้องต่อผู้บริหารธนาคาร ณ บริเวณด้านหน้าอาคารสำนักงานใหญ่ สีลม เรื่องการได้รับผลตอบแทนและการปฏิบัติที่ไม่เป็นธรรมของพนักงานใน 4 ประเด็นหลัก คือ 1.การจ่ายเงินโบนัสที่ไม่สอดคล้องกับผลกำไรของธนาคาร โดยเรียกร้องให้มีการจ่ายโบนัสประจำปีเพิ่มเติมอีก 1 เท่าหรือเพิ่มจาก 2 เดือนเป็น 4 เดือน2.เรื่องการจ่ายเงินช่วยเหลือหลังการเกษียณอายุของพนักงานที่ในปีนี้มีการปรับลดลงจากเดิม 4.5 แสนบาทต่อคน เหลือเพียง 3 แสนบาทต่อคน ซึ่งทำให้พนักงานรู้สึกขาดความมั่นคง จึงอยากเรียกร้องให้กลับไปใช้อัตราเดิม3.สหภาพต้องการให้ธนาคารเพิ่มเงินสมทบกองทุนสำรองเลี้ยงชีพ(Provident fund) ให้กับพนักงาน พร้อมปรับเปลี่ยนเงื่อนไขการจ่ายเงินสมทบที่ปัจจุบันคำนวณตามอายุงานโดยแบ่งเป็นชั้น(Tier) ให้กลับมาคิดคำนวณในอัตราเดียวกันทั้งหมดตามเดิม4.สหภาพต้องการให้ธนาคารพิจารณาปรับเงินเดือนพนักงานในทุกแผนกอย่างเท่าเทียมกัน เนื่องจากปัจจุบันธนาคารให้ความสำคัญกับพนักงานด้านการตลาดมากกว่าพนักงานสินเชื่อหรือเงินฝากแบงก์มีผลกำไรมหาศาลเราต้องการให้ผู้บริหารเหลียวแลพนักงานบ้าง เมื่อกำไรดีโบนัสต้องเท่าเทียมกับองค์กรอื่นๆ ขณะที่เรื่องเงินช่วยเหลือหลังเกษียณจะต้องเป็นธรรม พนักงานวัยเกษียณส่วนใหญ่อยู่กับแบงก์มากว่า 30 ปี ผู้แทนสหภาพแรงงาน ธนาคารกรุงเทพ กล่าวทั้งนี้ผู้แทนสหภาพแรงงาน ธนาคารกรุงเทพ ระบุว่า หากข้อเสนอของสหภาพไม่ได้รับการพิจารณาจากผู้บริหาร กลุ่มสหภาพจะเดินทางต่อไปยังกระทรวงแรงงาน เพื่อยื่นเรื่องเป็นข้อพิพาทและร้องขอให้กระทรวงแรงงานเข้ามาทำหน้าที่เป็นตัวกลางในการไกล่เกลี่ยต่อไปด้านผู้บริหารธนาคารกรุงเทพ กล่าวว่า การเรียกร้องต่างๆถือเป็นสิทธิ์ที่พนักงานสามารถทำได้ โดยเรื่องนี้จะอยู่ในความรับผิดชอบของตัวแทนในการเจรจาที่ได้รับการแต่งตั้งจากธนาคารซึ่งคงต้องพิจารณาตามความเป็นจริง อย่างไรก็ดี ยืนยันว่าปัจจุบันธนาคารได้ดูแลพนักงานด้วยความเท่าเทียมและเป็นมาตรฐานเดียวกับธนาคารอื่นๆ 
ตัวแทนสหภาพฯ ร้องแบงก์มีผลกำไรมหาศาลโบนัสต้องเท่าเทียมกับองค์กรอื่นๆ ขอปรับเงินเดือนพนักงานในทุกแผนกอย่างเท่าเทียมกันด้านผู้บริหาร ยันดูแลพนักงานด้วยความเท่าเทียมและเป็นมาตรฐานเดียวกับธนาคารอื่น 21
ธนาคารกรุงเทพ,สหภาพแรงงานธนาคารกรุงเทพ,โบนัส